**UUTISIA FORDILTA Marraskuu 2014**

**Fordin myynti Euroopassa edelleen edellä alan yleistä kasvua**

Euroopan Fordin myynti kasvoi lokakuussa 8,1 prosenttia viime vuoden lokakuuhun verrattuna, kun koko alan myynti kasvoi vain 6,5 prosenttia. Lokakuun markkinaosuus oli 7,8 prosenttia. Myydyistä 98 100 ajoneuvosta 76 900 oli henkilöautoja ja 21 200 hyötyajoneuvoja. Hyötyajoneuvojen myynti kasvoi 31 prosenttia viime vuoden lokakuuhun verrattuna ja markkinaosuus kasvoi kahdella prosenttiyksiköllä 11,5 prosenttiin.

Suomessa myydyin Ford-henkilöauto oli Ford Fiesta, kertoo lokakuun ensirekisteröintitilasto. Ford oli neljänneksi myydyin automerkki 7,2 prosentin markkinaosuudella. Hyötyajoneuvoissa Ford on tilastoissa toisena 25,8 prosentin markkinaosuudella (tammi-lokakuu).

Linkki tiedotteeseen: <https://media.ford.com/content/fordmedia/feu/en/news/2014/11/13/ford_s-european-sales-continue-to-outpace-overall-industry--new-.html>

**Ford Mustang esiteltiin Burj Khalifassa**

Ford juhlisti Lähi-Idän ja Afrikan liiketoimintayksikköään esittelemällä uuden Ford Mustangin maailman korkeimmassa rakennuksessa, Burj Khalifassa, Dubaissa. Keltainen Mustang lennätettiin Yhdysvalloista Dubaihin Emiratesilla ja kuljetettiin kori kuuteen osaan jaettuna 112 kerrokseen, 399 metriin, hisseillä ja kasattiin näköalatasanteelle. Kasaaminen kesti 12 tuntia. Mustangin julkistamista pystyi seuraamaan suorana lähetyksenä YouTubessa, ja Burj Khalifan ympäristöön oli kerääntynyt kymmentuhatpäinen joukko ihmisiä. Katso [tästä](https://www.youtube.com/watch?v=nlX6mmYt908), miten auto rakennettiin. Kuvia ja muita videoita löydät tästä [linkistä](http://www.mustangrises.com/).

Linkki tiedotteeseen: <https://media.ford.com/content/fordmedia/feu/en/news/2014/11/19/ford-plants-flag-in-middle-east---africa-with-live-action-event-.html>

**Ford rakentaa alan edistyksellisimmän tuulitunnelin**

Ford on aikeissa rakentaa ilmaston eri olosuhteet huomioon ottavan tuulitunnelin Kölniin. Siellä pystytään tuottamaan tuuli, joka tuivertaa 250 km/h, mikä tarkoittaa kategorian 5 hurrikaanin tuulennopeutta. Testikeskuksessa pystytään simuloimaan korkeuksia aina merenpinnan tasolta 5 200 metriin eli siis korkeammalle kuin Tiibetin ylänkö. Testilämpötilaa voidaan vaihdella 40 pakkasasteesta 55 lämpöasteeseen. Ilman suhteellinen kosteus voi olla välillä 10–95 prosenttia eli kaikki olosuhteet kuivimmista aavikoista kosteimpiin sademetsiin.

Linkki tiedotteeseen: <https://media.ford.com/content/fordmedia/feu/en/news/2014/11/24/ford-plans-to-build-the-worlds-most-advanced-automotive-climatic.html>

**Fiesta ST palkittiin taloudellisuusmaratonilla**

Ford Fiesta ST on palkittu polttoainetaloudellisuudestaan ”Best Improvement” -tittelillä ALD Automotiven järjestämässä kilpailussa. Siinä verrattiin valmistajan ilmoittamaa polttoaineen kulutusta todellisessa ajossa tapahtuvaan kulutukseen. Kilpailumatka oli 494 kilometriä, ja se ajettiin aivan tavallisilla julkisilla teillä. Fiesta ST:n kulutus oli 3,6 litraa/100 km, kun valmistajan ilmoittama virallinen lukema on 5,9 litraa/100 km. Parannusta on siis huikeat 39 prosenttia. Toiseksi sijoittui Focus ST, jonka polttoaineen kulutus oli tasan 5 litraa, kun valmistaja lupaa kulutuksen olevan 7,2 litraa. Auto oli näin ollen 31 prosenttia taloudellisempi.

Linkki tiedotteeseen: <https://media.ford.com/content/fordmedia/feu/en/news/2014/10/29/ford-fiesta-st-wins-fuel-efficiency-marathon-award--shows-most-i.html>

**Tänak ja Evans ensi vuoden M-Sportin kuljettajat rallin MM-sarjassa**

M-Sport on julkistanut ensi kauden MM-rallin kuljettajansa. Ford Fiesta RS WRC:tä käskyttävät Ott Tänak ja Elfyn Evans. Molemmat kuuluvat sarjan lahjakkaimpiin nuoriin kuljettajiin. Walesiläinen Evans yhdessä kartturinsa Brit Danielin kanssa sijoittui tällä kaudella neljänneksi Meksikossa ja Saksassa, jossa hän ajoi myös Power Stagen voittoon. Virolainen Tänak puolestaan oli odotettu valinta uransa lopettaneen Mikko Hirvosen paikalle.

Linkki tiedotteeseen: <http://www.m-sport.co.uk/m-sport-news/fiesta-rs-wrc/a-team-with-potential-m-sport-confirm-evans-and-taenak.html>

Linkki Mikko Hirvosen ja kartturinsa Jarmo Lehtisen tunnelmiin: <http://1vuk.mjt.lu/link/1vuk/tpt555q/4/sR6gzib1YmbK8hqSUIRgfQ/aHR0cDovL3lvdXR1LmJlL1ZQdjZBYmphQWVj>

**Gymkhana 7 löytyy nyt YouTubesta**

Suosittuien Gymkhana-viraalivideoiden Gymkhana Seven: Wild in the Streets of Los Angeles, on nyt katsottavissa YouTubessa. Hooniganin, Fordin ja Need For Speedin yhteistuotoksessa Ken Block todellakin hurjastelee pitkin Los Angelesin katuja 845 hevosvoimaisella vuoden 1965 Ford Mustangilla. Katso video [tästä](https://www.hoonigan.com/gymkhana7).

**Mondeo Hybridin tuotanto käynnistynyt**

Ford on aloittanut täysin uuden Ford Mondeo Hybridin Euroopan markkinoille suunnatun tuotantonsa. Mondeo Hybridiä varta vasten kehitetty 2.0 litran bensiinimoottori yhdessä sähkömoottorin ja 1.4 kWh litium-akun kanssa kuluttaa polttoainetta 4.2 l/100 km ja CO2-päästöt ovat 99 g/km.

Linkki tiedotteeseen: <https://media.ford.com/content/fordmedia/feu/en/news/2014/11/26/ford-begins-hybrid-vehicle-production-in-europe---first-mondeo-h.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 189 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 50 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 13 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com